Sukladno članku 22a. stavak (1) Zakona o financiranju institucija Bosne i Hercegovine („Službeni glasnik BiH“, br. 61/04, 49/09 i 42/12), Maja Stojkić, u svojstvu rukovoditelja institucije, dostavlja sljedeću

**I Z J A V U**

**o odgovornosti za ostvarivanje ciljeva institucije**

**Agencije za predškolsko, osnovno i srednje obrazovanje**

1. **Glavni ciljevi utvrđeni Programom rada za 2020. godinu ostvareni su kako slijedi:**

|  |  |  |
| --- | --- | --- |
| **Red.****Broj** | **Glavni ciljevi utvrđeni Programom rada** | **Procenat****izvršenja** |
| 1. | **Izrada Smjernica za provedbu zajedničke jezgre cjelovitih razvojnih programa u predškolskom odgoju i obrazovanju** | **20%** |
| 2. | **Izrada apriori standarda učeničkih postignuća** | **120%** |
| 3. | **Izrada standarda kvaliteta rada ustanova za predškolski odgoj i obrazovanje** | **145%** |
| 4. | **Izrada izvješća za TIMSS 2019 i priprema probnog istraživanja za TIMSS 2023** | **100%** |
| 5. | **Međunarodno istraživanje PIRLS 2021 – probno testiranje** | **100%** |
| **6.** | **Medijska kampanja PISA 2018 i priprema probnog istraživanja za PISA 2021** | **100%** |
| **7.** | **Provedba ERASMUS eTwinning projekta** | **100%** |
| **8.** | **Razvoj standarda zanimanja/standarda kvalifikacija;**  | **100%** |
| **9.** | **Praćenje primjene i unapređenja modularnih NPPa** | **100%** |
| **10.** | **Razvoj informacijskog sustava u SSO** | **100%** |
| **11.** | **Aktivnosti EAAL** | **100%** |
| **12.** | **Aktivnosti NSS za platformu EPALE** | **100%** |

**Odstupanje ostvarenog od planiranog rezultat je:**

**1.** Programom rada za 2020. godinu Odjel za izradu Zajedničke jezgre nastavnih planova i programa (ZJNPP) u predškolskom, osnovnom i srednjem općem obrazovanju u Mostaru, planirao je projekt izrade *Smjernica za provedbu Zajedničke jezgre cjeloviti razvojnih programa za predškolski odgoj i obrazovanje definirane na ishodima učenja*, koji je djelimično realiziran. Zbog privremenog financiranja i okolnosti uzrokovanih pandemijom, planirane aktivnosti su započete na kraju godine. Određen je voditelj projekta, formiran je projektni tim unutar Agencije i izabrani su eksperti. Do kraja 2020. održan je prvi online pripremni sastanak, urađena je analiza postojećeg stanja u Bosni i Hercegovini, regiji i zemljama EU i šire kako bi se pripremili za predstojeće aktivnosti. Aktivnosti na realizaciji ovog projekta se nastavljaju u 2021. godini.

2. Tijekom 2020. godine definirani su apriorni standardi za bosanski jezik, hrvatski jezik i srpski jezik te za matematiku za kraj III., VI. i IX. razreda osnovne škole i kraj IV. razreda srednjeg odgoja i obrazovanja, zatim za povijest, biologiju, geografiju za kraj VI. i IX. razreda osnovne škole i kraj IV. razreda srednjeg odgoja i obrazovanja, za fiziku i kemiju za kraj IX. razreda osnovne škole i kraj IV. razreda srednjeg odgoja i obrazovanja, kao i za prirodne znanosti za kraj III. razreda (priroda i društvo, moja okolina, priroda, društvo ovisno o različitim nazivima predmeta u obrazovnim sustavima). Standardi su nastali u suradnji s radnim skupinama- praktičarima, liderima i metodičarima za svaki predmet. Definirano je osam predmetnih standarda, odnosno 22 standarda po razinama obrazovanja. U 2020. godini pored planirana četiri predmetna područja, definirana su i dva područja, koja su bila dio Programa rada za 2019.godinu.

3. U okviru aktivnosti iz oblasti predškolskog odgoja i obrazovanja, tijekom 2020. godine planirano je istraživanje u predškolskim ustanovama vezano za kvalitetu rada, ali je zbog pandemije i zatvaranja vrtića redefiniran plan aktivnosti te su urađene projektne aktivnosti koje su bile planirane za 2021. godinu.

**B) Sredstva odobrena Proračunom za ostvarivanje utvrđenih ciljeva u ukupnom iznosu od 1.206.000 KM utrošena su namjenski, svrsishodno i zakonito prema sljedećoj strukturi:**

|  |  |  |  |
| --- | --- | --- | --- |
| **Red.****Broj** | **Rashodi** | **Odobreno****proračunom** | **Izvršeno** |
| 1. | **Plaće i naknade** | **915.000** | **779.563,77** |
| 2. | Materijalni troškovi | **254.000** | **166.814,39** |
| 3. | Kapitalna ulaganja | **37.000** | **25.740** |
| 4. | Grantovi |  |  |
|  | **UKUPNO** | **1.206.000** | **972.118**  |

**Odstupanja izvršenih od odobrenih rashoda rezultat su:**

Agencija ima manje izvršenje na poziciji plaće i naknade zbog većeg broja službenika koji su ostvarili starosnu mirovinu, ili istupili iz državne službe u periodu od 2015. godine do rujna 2018. godine. Ukupno šet državnih službenika je manje uposleno u odnosu na planirana proračunska sredstva. U izvještajnom periodu izvršeno je upošljavanje pet novih službenika, a jedan od ranije uposlenih službenika je putem javnog oglasa postavljen na novu poziciju. Agencija po sistematizaciji ima planirano 46 radnih mjesta, a dozvoljeno je 27 radnih mjesta, od kojih na kraju izvještajnog perioda imamo popunjeno 26 radnih mjesta te je na temelju narečenog manja realizacija na stavci plaća i naknada.

Na stavci materijalnih troškova došlo je do manje realizacije na stavkama koje se odnose na putne troškove, troškove goriva i održavanja opreme, a što je u izravnoj vezi s pandemijom korona virusa i većina aktivnosti je reducirana, odnosno prebačena na elektronski vid održavanja umjesto planiranih sastanaka i putovanja. Također, zbog nabave nove računalne opreme nije bilo uputno vršiti dodatna ulaganja u održavanje postojeće opreme, čime je realizacija na ovoj stavci značajno manja.

U 2020. godini je izvršena nabava računalne opreme sukladno odobrenim sredstvima. Do manje potrošnje sredstava je došlo zbog primjene e-aukcije u postupku javne nabave, gdje su ponuđači korigirali i snizili cijene u velikom procentu, što je rezultiralo manjom cijenom nabave.

**C) Uspostava i sprovođenje sustava financijskog upravljanja i kontrole utemeljeni su na podlogama iz čl. 33b i 33c. Zakona o financiranju institucija Bosne i Hercegovine, i to:**

Agencija kontinurano nastoji unaprijediti sustav financijskog upravljanja i kontrole, korigira i dorađuje interne procedure i pravilnike.

Također, kontinuirano se radi na dopuni internih akata kojima je regulirano financijsko poslovanje, a što je posebno intenzivirano kroz suradnju s Jedinicom za internu reviziju Ministarstva civilnih poslova. Poseban naglasak je stavljen na razvoj i jačanje sustava internih kontrola.

**Nisu realizirane ili su djelimično realizirane aktivnosti:**

Aktivnosti su realizirane sukladno Akcionom planu za financijsko upravljanje i kontrolu Agencije za predškolsko, osnovno i srednje obrazovanje.

**INFORMACIJA O KOREKTIVNIM RADNJAMA PREDUZETIM S CILJEM REALIZACIJE PREPORUKA REVIZIJE IZ PRETHODNIH GODINA**

Agencija je nastavila provoditi sustav internih kontrola i poslovanja na ostvarenoj razini, uz stalna nastojanja u poboljšanju kvalitete internih kontrola. Revizija je istakla dvije preporuke i Agencija je u izvještajnom razdoblju poduzela potrebne mjere i korigirala procese za koje je revizija istakla preporuke. S tim u vezi, Agencija je korigirala isplate stimulacija, a obzirom da je došlo do popunjavanja radnih mjesta, potreba za tom vrstom isplate je značajno umanjena. Druga preporuka se odnosila na obračun inventure Agencije, a što je korigirano prilikom provedbe popisa za 2020. godinu.

**INFORMACIJA O REALIZACIJI PREPORUKA INTERNE REVIZIJE**

U izvještajnom periodu, nije bilo aktivnosti interne revizije u smislu davanja mišljenja na pojedine procese u Agenciji.

**INFORMACIJA O POSTOJEĆEM SUSTAVU INTERNIH KONTROLA U INSTITUCIJI I O INTERNIM AKTIMA KOJIMA SE ISTE REGULIRAJU**

Interne kontrole, kao temeljni postulat uspješnog poslovanja, predmetom su analize financijske revizije Agencije, a obuhvaćene su i interesom interne revizije koju za Agenciju za predškolsko, osnovno i srednje obrazovanje vrši jedinica Interne revizije Ministarstva civilnih poslova BiH. Obzirom na navedeno, kao i na okolnosti poslovanja koje se mijenjanju, mijenjanju se i procedure internih kontrola i interni akti kojima se ova tematika regulira. Sustav internih kontrola obuhvaća širok spektar poslovnih procesa, počevši od procedura izrade strateških akata, financijskih planova, provođenja postupaka javnih nabava, procedura vezanih za financijsko poslovanje, kao i procedura vezanih za praćenje i evidencije potrošnje telefonskih usluga, sredstava reprezentacije, troškova goriva, obračuna putnih naloga i slično. S tim u vezi, Agencija je izradila veći broj internih akata kojima se na adekvatan način uspostavlja sustav interne kontrole i procedure vezane za realizaciju aktivnosti. Trenutno, Agencija ima više internih akata kojima se regulira sustav internih kontrola u različitim oblastima. Pitanje stvaranja oveza je riješeno Pravilnikom o internim procedurama stvranja obveza u Agenciji za predškolsko, osnovno i srednje obrazovanje. Oblast službenih putovanja je regulirana Instrukcijom o proceduri podnošenja zahtjeva, otvaranja, popunjavanja, obračuna i pravdanja putnih naloga, koja je inovirana i donesena u 2016. godini, uz važeću Odluku o korištenju privatnih vozila u službene svrhe. Pitanje korištenja telefona kao i službenih vozila je propisano odgovarajućim pravilnicima, kao i Odlukom o limitu potrošnje fiksnih telefona na razini Agencije. U pogledu popisa imovine i obveza Agencija je donijela Instrukciju za skladištenje, trebovanje i izdavanje uredskog materijala, kao i Pravilnik o rashodovanju materijalnih sredstava u Agenciji. Agencija je donijela Procedure za izradu godišnjeg proračuna, a Strateški plan Agencije se radi na četverogodišnjim osnovama i redovito se ažurira. Uz sve navedeno, Agencija surađuje s APIK-om, gdje ažurno dostavlja sve potrebna izvješća, a s tim u vezi je izrađen i Akcijski plan borbe protiv korupcije, Pravilnik o postupanju u slučaju prijave korupcije, kao i Plan integriteta Agencije.

Svi navedeni interni akti, uz redovite kontrole i stalno nastojanje za poboljšanjem su doprinijeli da i nalaz financijske revizije, evidentira poboljšanje sustava internih kontrola na godišnjoj razini.

 **Ravnateljica Agencije**

 26.veljače 2021. godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Svojeručni potpis)